梧桐妹自學畫畫2年晒成品 進步神速震驚網友
2024年04月13日 12:01
東網電視
更多新聞短片
台灣影后賈靜雯嘅大女梧桐妹,年滿18歲嘅佢就相當有主見,其大膽前衞嘅打扮,更係不時喺社交網掀起熱議。而日前梧桐妹就唔再喺社交網賣大包,反而大方分享自學咗2年嘅畫功,並晒出2年前後嘅畫作對比,引嚟唔少網友留言大讚:「也差太多!」
日前,喺社交網晒出一輯電腦畫畫成果嘅梧桐妹透露道:「想跟大家分享我兩年前第一個畫畫,跟今天剛畫的,就是第一張跟最後一張唷!」從成品所見,啱啱開始畫畫嘅梧桐妹,筆觸較為生澀外,人物骨架及上色技巧都較為簡化,隨着畫功熟練嘅提升,作品亦變得愈來愈精美,其中最後一張動漫人物「星野愛」,更將佢精湛畫功展示無遺,唔講仲以為係原作者畫㗎!